CELEX: 62012TN0070
Language: hu
Date: 2012-02-17 00:00:00
Title: T-70/12. sz. ügy: 2012. február 17-én benyújtott kereset — Divandari kontra Tanács

14.4.2012   
            
            
               HU
            
            
               Az Európai Unió Hivatalos Lapja
            
            
               C 109/27
            
         2012. február 17-én benyújtott kereset — Divandari kontra Tanács
   (T-70/12. sz. ügy)
   2012/C 109/56
   Az eljárás nyelve: angol
   
      Felek
   
   
      Felperes: Ali Divandari (Teherán, Irán) (képviselők: S. Zaiwalla, P. Reddy, F. Zaiwalla solicitorok, M. Brindle QC (Queen’s Counsel) és R. Blakeley barrister)
   
      Alperes: az Európai Unió Tanácsa
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a 2011/783/KKBP tanácsi határozatot (1) és az 1245/2011/EU tanácsi végrehajtási rendeletet (2) a felperesre vonatkozó részében;
            
         
               —
            
            
               állapítsa meg a 2010/413/KKBP tanácsi határozat (3) 19. cikke (1) bekezdése b) pontjának és 20. cikke (1) bekezdése (b) pontjának, valamint a 961/2010/EU tanácsi rendelet (4) 16. cikke (2) bekezdésének alkalmazhatatlanságát a felperest érintően;
            
         
               —
            
            
               rendelje el, hogy az Európai Bíróság Alapokmánya 60. cikkének második bekezdése nem alkalmazandó a felperes megjelölésének megsemmisítésére; és
            
         
               —
            
            
               az alperest kötelezze a kereset költségeinek viselésére.
            
         
      Jogalapok és fontosabb érvek
   
   Keresete alátámasztása érdekében a felperes hat jogalapra hivatkozik.
   
               1.
            
            
               Első jogalapjával a felperes azt állítja, hogy nem elnöke a Bank Mellat-nak, ahogy azt az alperes helytelenül állítja.
            
         
               2.
            
            
               Második jogalapjával a felperes azt állítja, hogy a 2010/413/KKBP tanácsi határozat és a 961/2010/EU tanácsi rendelet alapján megjelölésének alapvető feltételei nem teljesülnek és/vagy az alperes nyilvánvaló értékelési hibát követett el, amikor arról határozott, hogy teljesülnek-e e feltételek vagy sem a felperes megjelölésének felülvizsgálatakor.
            
         
               3.
            
            
               Harmadik jogalapjával a felperes azt állítja, hogy a Bank Mellat megjelölésének alapvető feltételei nem teljesülnek és/vagy az alperes nyilvánvaló értékelési hibát követett el, amikor arról határozott, hogy teljesülnek-e e feltételek vagy sem a felperes megjelölésének felülvizsgálatakor.
            
         
               4.
            
            
               Negyedik jogalapjával a felperes azt állítja, hogy folyamatos megjelölése emberi és alapvető jogainak és az arányosság elvének megsértése.
            
         
               5.
            
            
               Ötödik jogalapjával a felperes azt állítja, hogy megjelölésének folytatásával az alperes megsértette a következő eljárási követelményeket: (i) megfelelő indok szolgáltatása; és (ii) a védelemhez való jog és a hatékony bírói jogvédelemhez való jog tiszteletben tartása.
            
         
               6.
            
            
               Hatodik jogalapjával a felperes azt állítja, hogy amennyiben kérelme a T-497/10 sz. Divandari Bank kontra Tanács ügyben vagy a Bank Mellat kérelme a T-496/10 sz. Bank Mellat kontra Tanács ügyben sikeres, ezen kérelemnek is sikeresnek kell lennie.
            
         
      (1)  Az Iránnal szembeni korlátozó intézkedésekről szóló 2010/413/KKBP határozat módosításáról szóló, 2011. december 1-jei 2011/783/KKBP tanácsi határozat (HL L 319, 2011.12.2., 71. o.).
   
      (2)  Az Iránnal szembeni korlátozó intézkedésekről szóló 961/2010/EU rendelet végrehajtásáról szóló, 2011. december 1-jei 1245/2011/EU tanácsi végrehajtási rendelet (HL L 319, 2011.12.2., 11. o.).
   
      (3)  Az Iránnal szembeni korlátozó intézkedésekről és a 2007/140/KKBP közös álláspont hatályos kívül helyezéséről szóló, 2010. július 26-i tanácsi határozat (HL 2010 L 195, 39.o., helyesbítve: HL L 197., 2010.7.29., 19. o.).
   
      (4)  Az Iránnal szembeni korlátozó intézkedésekről és a 423/2007/EK rendelet hatályon kívül helyezéséről szóló, 2010. október 25-i 961/2010/EU tanácsi rendelet (HL 2010 L 281, 1. o.).